3.

การประกอบธุรกิจของแต่ละสายผลิตภัณฑ์

3.1 ลักษณะของผลิตภัณฑ์

ปัจจุบัน บริษัทฯ มีธุรกิจหลัก 2 กลุ่ม คือ กลุ่มบรรจุภัณฑ์พลาสติกประเภทอ่อน และกลุ่มขวด PET
โดยมีรายละเอียดแต่ละกลุ่ม ดังนี้

-   กลุ่มบรรจุภัณฑ์พลาสติกประเภทอ่อน คือการนำวัตถุดิบ เช่น OPP, PET, NYLON,
    ALUMINIUM FOIL เม็ดพลาสติก ฯลฯ มาทำการขึ้นรูปตามที่ลูกค้าต้องการ
    และทำการพิมพ์ลงบนบรรจุภัณฑ์ที่ขึ้นรูปแล้วตามแบบ ขนาด และสี ตามที่ลูกค้าต้องการ
    โดยทำเป็นม้วนหรือ แบ่งเป็นชั้น แล้วแต่ค่ำสั่งซื้อ ซึ่งในการดำเนินงานจะมี 4 แผนก 4
    ขั้นตอน

1.  ขั้นการทำแม่พิมพ์

2.  การพิมพ์

3.  การ LAMINATED

4.  SLITTING

สินค้าของกลุ่มนี้ จะมีทั้งแบบ ซอง ถุง ที่ซีลทั้ง 3 ด้าน หรือแบบเป็นม้วน ตามขนาดต่าง ๆ
ที่ลูกค้าจะใช้บรรจุ หรือตัดในภายหลัง กลุ่มนี้ปัจจุบันใช้กำลังการผลิตประมาณ 70%
ของกำลังการผลิตเต็มที่ กลุ่มลูกค้าหลักจะอยู่ในอุตสาหกรรมอาหาร เช่น บะหมี่กึ่งสำเร็จรูป
ขนมขบเคี้ยว(Snack) ลูกกวาดและขนมเยลลี่ ซองบรรจุซอส และเครื่องปรุงแต่ง และอาหารอื่น ๆ
ฯลฯ

-   กลุ่มขวด PET คือการนำเม็ดพลาสติกแบบ PET (Polyethylene Terephthate)
    มาหลอมเหลว แล้วนำมาขึ้นรูปขวด ขนาดตามแต่ความต้องการ ปัจจุบันผลิดขวดขนาด 250 ซีซี
    และ 1,500 ซีซี เป็นหลัก

สินค้ากลุ่มนี้ จะผลิตและขายเป็นขวด ลูกค้าหลักคือ น้ำดื่ม น้ำมันพืช ซอสปรุงรส น้ำปลา อื่น ๆ
กลุ่มนี้ ปัจจุบันใช้กำลังการผลิต 80% ของกำลังการผลิตเต็มที่

3.2 ภาวะตลาดและการแข่งขัน

ปัจจุบัน กลุ่มบรรจุภัณฑ์ เป็นกลุ่มที่มีการแข่งขันค่อนข้างสูง
แต่ก็มีความต้องการเพิ่มขึ้นตลอดตามการเติบโตของภาวะเศรษฐกิจ
ผู้ที่อยู่ในอุตสาหกรรมนี้จึงต้องพัฒนาคุณภาพและผลิตภัณฑ์อยู่ตลอดเวลา
เพื่อตอบสนองความต้องการของลูกค้า

บริษัทฯ มีข้อดีคือ กลุ่มลูกค้าของบริษัทฯ ส่วนใหญ่เป็นอุตสาหกรรมอาหาร รายชื่อลูกค้า 10 รายแรก
ดังนี้

  ---------------------------------------------- ------------------------
  รายชื่อบริษัท                                      % จากยอดขายสุทธิ

  1. บริษัท ผลิตภัณฑ์อาหารศรีสยาม จำกัด                 11.39

  3. บริษัท ล่ำสูง จำกัด                              9.00

  2. บริษัท กรุงเทพน้ำทิพย์ จำกัด                       6.99

  4. บริษัท พี.เอส. แปซิฟิก จำกัด                      4.41

  5. บริษัท สยามเดลี่ฟู้ดส์ จำกัด                        2.47

  7. บริษัท กรีนฟิลด์ โพรดักชั่น จำกัด                    2.19

  6. บริษัท สยามราชบุรีอุตสาหกรรม จำกัด                2.00

  8. บริษัท ผลิตภัณฑ์อาหารกิมเฮง จำกัด                  2.00

  9. บริษัท เนปจูนอาหารและเครื่องดื่ม                   1.91

  10. บริษัท เล้งเฮงฟู้ดส์ จำกัด                        1.84
  ---------------------------------------------- ------------------------

จะเห็นได้ว่า ลูกค้าส่วนใหญ่อยู่ในธุรกิจอาหาร ซึ่งจำเป็นต้องใช้บรรจุภัณฑ์ที่มีคุณภาพ
โดยแต่ละรายได้ติดต่อค้าขายกับบริษัทฯ มานาน
คุณภาพของสินค้าเป็นที่ยอมรับโดยกลุ่มคู่ค้าจะมีความต้องการ เพิ่มขึ้นทุกปี

ส่วนแบ่งการตลาดของบริษัทฯ ด้านของบรรจุภัณฑ์พลาสติกประเภทอ่อน จะอยู่ประมาณ 6%
(อยู่ในอันดับที่ 5 ในตลาด) ส่วนด้านขวด PET จะอยู่ประมาณ 12% (อยู่ในอันดับ 3 ในตลาด)

[]

[]

บริษัทฯ มีการพัฒนาคุณภาพตลอด เพื่อรักษาฐานลูกค้า โดยมีการเน้นการให้บริการ ราคาที่เหมาะสม
ร่วมกับลูกค้าในการแก้ปัญหาต่าง ๆ นอกจากนี้ บริษัทฯ ยังมีข้อได้เปรียบคู่แข่งขัน คือ
ในกลุ่มผู้ซื้อสินค้าของบริษัทฯ นี้ เป็นธุรกิจในตระกูลชัยสถาพร ประมาณ 28% ของยอดขายทั้งหมด
ซึ่งจะเป็นกลุ่มผู้ซื้อหลักของกิจการ

3.3 นโยบายและกลยุทธ์ทางการตลาด

กลยุทธ์ในการแข่งขัน : ของบริษัท นิปปอนแพ็ค (ประเทศไทย) จำกัด (มหาชน)
เนื่องจากผลิตภัณฑ์บรรจุภัณฑ์ของบริษัทฯ
จัดเป็นสินค้าอุตสาหกรรมประเภทที่ต้องส่งต่อให้ผู้ผลิตเพื่อนำไปบรรจุสินค้าจำหน่ายแก่ผู้บริโภค
ผู้ผลิตเหล่านี้จึงต้องการผลิตภัณฑ์ของบริษัทฯ เป็นประจำ และจำนวนมากดังนั้นกลยุทธ์สำคัญที่บริษัทฯ
ใช้ในการดำเนินธุรกิจ คือ

1.  ผลิตสินค้าให้ได้คุณภาพเป็นที่พอใจของลูกค้า

2.  รักษามาตรฐานการผลิตและการให้บริการ

3.  จัดส่งสินค้าตรงเวลาในราคายุติธรรม

4.  บริการหลังการขายที่ดี

5.  มีการวิจัยและพัฒนาสินค้าอยู่ตลอดเวลา

การวิเคราะห์สภาพแวดล้อม (SWOT ANALYSIS)

จุดเด่น (Strength)

เนื่องจากบริษัทฯ มีการผลิตอยู่ 2 ประเภท ซึ่งถือว่าเป็นจุดเด่นในการตลาดคือ

  1. บรรจุภัณฑ์พลาสติกประเภทอ่อน

  2. บรรจุภัณฑ์ขวด PET

ซึ่งทางบริษัทฯ สามารถที่จะ supply สินค้าให้กับลูกค้าบางกลุ่มได้แบบครบวงจร
ในผลิตภัณฑ์ของบริษัททั้ง 2 ประเภท
ตลอดจนผู้บริหารของบริษัทมีความสนิทสนมเป็นส่วนตัวกับเจ้าของบริษัท
โดยเฉพาะกลุ่มผลิตภัณฑ์อาหาร ซึ่งถือว่าเป็นลูกค้าหลักของบริษัทฯ
เนื่องจากกรรมการผู้บริหารเคยเป็นผู้บริหารอยู่ในกลุ่มอุตสาหกรรมอาหารมาก่อน
ดังนั้นการเจรจาติดต่อจึงมีความสะดวกค่อนข้างมาก

จุดด้อย (Weakness)

เนื่องจากบริษัทฯ มีการผลิตอยู่ 2 ประเภท ดังนั้นเมื่อมีการผันผวนเรื่องราคาวัตถุดิบ ทางบริษัทฯ
เองจึงต้องมีภาระแบกรับต้นทุนที่สูงขึ้นทั้ง 2 ผลิตภัณฑ์ ของบริษัทฯ
ซึ่งยากต่อการบริหารวัตถุดิบและต้นทุนในบางโอกาสที่มีการผันผวนต่อราคาวัตถุดิบแต่จากประสบการณ์และผลประกอบการที่ผ่านมาใน
3 ปี บริษัทฯเองได้พยายามบริหารจุดด้อยโดยไม่ได้ก่อให้เกิดความเสียหายมากนัก
โดยเฉพาะการประมาณการในการสั่งซื้อวัตถุดิบที่มีข้อจำกัดของอายุการใช้งาน

โอกาสในอุตสาหกรรม (Opportunities)

อุตสาหกรรมบรรจุภัณฑ์เป็นสินค้าที่มีความจำเป็นต่อผู้บริโภคโดยตรง โดยเฉพาะทางด้าน CONSUMER
ซึ่งถือเป็นกลุ่มผู้ใช้บรรจุภัณฑ์เกือบทุกประเภทกลุ่มใหญ่ จากอัตราเติบโตในการใช้มาตลอดทุก ๆ ปี
ดังนั้น จึงคาดหมายได้ว่า จากความจำเป็นของอุตสาหกรรมต่างๆ
ที่จำเป็นต้องใช้บรรจุภัณฑ์ประเภทต่างๆ
ในการบรรจุหีบห่อผลิตภัณฑ์ของตนเองจึงเป็นโอกาสของอุตสาหกรรมบรรจุภัณฑ์ที่จะไปได้ตลอดในอนาคต

อุปสรรคในอุตสาหกรรม (Treat)

อุปสรรคในอุตสาหกรรมบรรจุภัณฑ์
โดยภาพรวมมีผลมาจากวัตถุดิบที่ใช้ในการผลิตแต่ละประเภทหลากหลาย
ซึ่งยังต้องพึ่งพาการนำเข้าจากต่างประเทศ ก็จะมีผลกระทบจากอัตราแลกเปลี่ยน
หรือแม้กระทั่งนโยบายภาษีนำเข้าของรัฐบาล ตลอดจนอุปสรรคในการขอคืนภาษีในรูปแบบต่างๆ
ไม่ว่าจะเป็น BOI หรือ มาตรา 19 ทวิ ฯลฯ ก็ไม่คล่องตัว ล่าช้าจนทำให้การส่งออก เมื่อคำนวณ
ต้นทุนก็ไม่ชัดเจน ยากที่จะแข่งขันกับประเทศเพื่อนบ้านด้วยกันในเอเซียน เช่น มาเลเซีย,
สิงคโปร์, อินโดนีเซีย

3.4 ช่องทางการจัดจำหน่าย

บริษัทฯ จำหน่ายสินค้าโดยตรงแก่ผู้ซื้อ กลุ่มลูกค้าจะอยู่ในอุตสาหกรรมอาหารต่าง ๆ

-   ลูกกวาดและเยลลี่

-   ขนมขบเคี้ยว

-   ซองบรรจุซอส และเครื่องปรุง

-   บะหมี่กึ่งสำเร็จรูป

-   น้ำดื่ม และน้ำแร่

-   น้ำมันพืช และซอสปรุงรส

-   อื่น ๆ

  เป็นการกระจายความเสี่ยงของบริษัทฯ ไม่ให้กระจุกตัวในธุรกิจใดธุรกิจหนึ่งมากเกินไป

3.5 ปัจจัยแห่งความสำเร็จ (Successfully Factors)

อุตสาหกรรมบรรจุภัณฑ์ โดยภาพรวมของประเทศในภาวะเศรษฐกิจฟื้นตัว
และกำลังเติบโตความสำเร็จจะเกิดขึ้นได้จากคุณภาพ มาตรฐานผลิตภัณฑ์ในรูปแบบใหม่ ๆ
ที่มีเงินทุนไม่สูงมาก
เหมาะสมกับยุคสมัยของผู้บริโภคและอุตสาหกรรมที่เกี่ยวเนื่องในการใช้บรรจุภัณฑ์ประเภทต่างๆ
และราคาที่เหมาะสม และสามารถแข่งขันได้ในตลาดเป็นปัจจัยที่สำคัญ เช่นกัน

3.6 ปัจจัยภายนอก (External Factors)

อุตสาหกรรมบรรจุภัณฑ์
มีหลายหลายรูปแบบและแต่ละประเภทก็มักจะมีวัตถุดิบที่ใช้งานเกี่ยวข้องกับเม็ดพลาสติกซึ่งก็จะมีผลกระทบทันทีเมื่อสถานการณ์น้ำมันในตลาดโลกผันแปรยากแก่การควบคุมให้คงที่
เนื่องจากประเทศเราต้องพึ่งพาวัตถุดับจากภายนอกประเทศเป็นส่วนใหญ่

3.7 อำนาจต่อรองของผู้ซื้อและผู้ขาย (Bargaining of Supplier and Seller)

ในด้านการเป็นผู้ซื้อ อุตสาหกรรมบรรจุภัณฑ์ แบ่งกลุ่มการใช้งานจำนวนมาก โดยเฉพาะบริษัท
นิปปอนแพ็ค (ประเทศไทย) จำกัด (มหาชน) Suppliers ของบริษัทฯ ส่วนใหญ่ประมาณ 90%
เป็นผู้ผลิตในประเทศ ซึ่งวัตถุดิบแต่ละรายการทางบริษัทฯ จะมี Suppliers
เพื่อไว้เปรียบเทียบราคาและคุณภาพและเงื่อนไขอื่นๆ 2 ถึง 3 ราย เพื่อป้องกันปัญหาต่าง ๆ ดังนั้น
นโยบายการซื้อวัตถุดับจาก Suppliers จึงไม่มีปัญหาเรื่องการถูกบีบรัดเอาเปรียบ
จึงสามารถสรุปได้ว่า บริษัทฯ และ Suppliers อยู่ในลักษณะพึ่งพาอาศัยซึ่งกันและกัน

ในด้านการเป็นผู้ขาย บริษัทฯ เริ่มก่อตั้งมาตั้งแต่ปี พ.ศ. 2531 มีลูกค้าที่ผูกพันทางด้านธุรกิจมาร่วม
10 ปี ดังนั้นนโยบายด้านการขายของบริษัทฯ
และลูกค้าโดยรวมจะมีลักษณะแบบพึ่งพาอาศัยซึ่งกันและกัน โดยบริษัทฯ จะเน้นการให้บริการ
ราคาที่เหมาะสม ตลอดจนจะร่วมกันแก้ปัญหาต่างๆ กับลูกค้าอย่างใกล้ชิด
และมีการหารือในบางโอกาสกับผู้ผลิตสินค้าซึ่งอยู่ในอุตสาหกรรมเดียวกัน
เพื่อป้องกันปัญหาที่จะเกิดขึ้นกับลูกค้าให้ข้อมูล เพื่อให้ผู้ผลิตต้องมาแข่งขันกันอย่างไม่จำเป็นดังนั้น
จึงสรุปได้ว่าลักษณะธุรกิจบรรจุภัณฑ์ซึ่งบริษัทฯ ผลิตอยู่มีการแข่งขันไม่รุนแรงและสามารถควบคุมได้

3.8 กระบวนการผลิต

ขั้นตอนการผลิต : บรรจุภัณฑ์พลาสติกประเภทอ่อน

ขั้นที่ 1 : การทำแม่พิมพ์

นำแบบ Art Work ไปทำฟิล์มแผ่นใหญ่ ขนาดกว้าง 1 เมตร แล้วทำการย่อ –
ขยายตามขนาดที่ลูกค้าต้องการโดยเครื่อง Automatic แล้วนำไปแยกสีต่างๆ
ตามรายละเอียดที่ลูกค้าต้องการ จะได้แผ่นฟิล์มแต่ละสีมีรูปภาพต่างๆกัน แล้วนำไปถ่ายลงบนแม่พิมพ์
Plate Cylinder
(ลูกเหล็กที่เคลือบน้ำยาไวแสง)โดยการยิงแสงสีม่วงเพื่อให้ภาพบนแผ่นฟิล์มเกาะติดลงไปในแม่พิมพ์แล้วนำไปชุบโครเมี่ยมเคลือบผิวให้แข็งแรง
เพื่อจะใช้งานได้นานก็จะได้แม่พิมพ์ที่พร้อมจะใช้งานได้

ขั้นที่ 2 : การพิมพ์

เมื่อได้แม่พิมพ์แล้ว ก็จะส่งแม่พิมพ์ไปที่แผนกพิมพ์ ซึ่งจะมีการพิมพ์งานตามจำนวนสีที่ลูกค้าต้องการ
โดยจะพิมพ์ ได้ถึง 7 และ 8 สี ด้วยความเร็ว 120 เมตร/นาที โดยใช้วัตถุดิบ เช่น OPP PET
NYLON GLASSINE ฯลฯ

ขั้นตอนที่ 3 : การ LAMINATED

หลังจากที่ได้ม้วนงานที่มาจากแผนกพิมพ์แล้ว ก็มาผ่านขบวนการเคลือบซึ่ง มีอยู่ 3 วิธี

1. WET LAMINATED คือ การเอาม้วนพิมพ์มา Laminate กับวัตถุอย่างอื่น เช่น Aluminium
Foil ML/CPP PP PE และ EAA โดยใช้ PE เป็นตัวประสาน

2. DRY LAMINATED คือ การเอาม้วนพิมพ์มา Laminate กับวัสดุอื่น เช่น ML/CPP ML/OPP
CPP LDPE ฯลฯ โดยใช้กาวเป็นตัวประสาน

3. WAX คือ การเอาม้วนพิมพ์ซึ่งส่วนใหญ่จะเป็นกระดาษ Glassine โดยเอาไขมัน (WAX)
มาเคลือบบนผิวกระดาษ ซึ่งส่วนใหญ่จะนำไปเป็นบรรจุภัณฑ์ชนิดต่างๆ เช่น ซองสบู่ ซองหมากฝรั่ง
ฯลฯ

ขั้นที่ 4 : การ SLITTING

หลังจากการเคลือบในระบบต่างๆ แล้ว
ก็จะนำม้วนฟิล์มมาทำการตัดซอยตามขนาดที่ต้องการนำไปทำซอง เพื่อทำถุง/ซอง
ตามที่ลูกค้าต้องการ ซึ่งในการทำถุง/ซองนั้น สามารถทำได้ทั้งแบบซีล 3 ด้าน และซีลกลาง
หรือซอยขอบเป็นม้วนตามขนาดต่างๆ เพื่อลูกค้าจะนำไปผลิตซองบรรจุอาหารและผลิตภัณฑ์ภาย

แผนภูมิแสดงขั้นตอนการผลิตบรรจุภัณฑ์พลาสติกประเภทอ่อน

ปัจจุบันทางบริษัทมีเครื่องพิมพ์ที่ได้มาตรฐาน 2 เครื่องที่ใช้ในการพิมพ์
ซึ่งมีความทันสมัยเพียงพอสำหรับลูกค้าในประเทศ และส่วนการเคลือบในระบบ Extrusion
Laminator และ Dry Laminator ในปัจจุบันมีระบบที่ดีกว่าของบริษัท
ซึ่งใช้ในอุตสาหกรรมอาหารและเป็นกลุ่มลูกค้าที่ไม่มากนัก
ขณะเดียวกันทางบริษัทกำลังศึกษาเทคโนโลยีการพิมพ์ที่ทันสมัยและตัวประสานที่ปลอดภัยมาใช้ในการเคลือบ
ซึ่งในอนาคตหากกลุ่มลูกค้าเป้าหมายมีจำนวนมากขึ้นและบริษัทมีส่วนแบ่งทางการตลาดมากกว่านี้
ทางบริษัทฯ คาดว่าน่าจะมีการลงทุนเพิ่มขึ้นในโอกาสต่อไป

ขั้นตอนการผลิต : ขวด PET

1. จัดเตรียมเม็ดพลาสติก Polyethylene Terephthate (PET) ตามเกรดที่ผลิตลงใน
Hopper เพื่อกำจัดความชื้นแล้วผ่านตัวดูดตามท่อเข้าไปหลอมเหลวในหัว T-DIE เพื่อยิงหลอด
Tube ขึ้นรูปตามขนาดที่ต้องการ

2. เมื่อหัว T-DIE ยิงหลอด (Tube) ออกมาตามขนาดที่ต้องการแล้ว จะถูกลำเลียงเข้าไปใน
Blow Molding เพื่อขยายหลอด (Tube) โดยระบบลมไฮดรอลิกแรงสูง และหลอดจะขยายตัวตาม
Molding ออกมาเป็นขวดตามต้องการ

3. เมื่อหลอดถูกขยายออกมาเป็นขวดตามที่ต้องการแล้ว
จะถูกกระแทกลงมาสู่ทางลำเลียงผ่านการตรวจสอบมาตรฐานก่อนการบรรจุลงกล่องพร้อมจัดส่งให้ลูกค้าต่อไป

แผนภูมิแสดงขั้นตอนการผลิตขวด PET

ปัจจุบันบริษัทใช้กำลังการผลิตไปเพียง 80% ซึ่งคาดว่าในปี 2551 – 2552
ถ้าตลาดมีการขยายตัวเพิ่มขึ้นทางบริษัทก็พร้อมที่จะขยายการผลิตและเครื่องจักรที่ทางบริษัทใช้อยู่ในปัจจุบัน
เป็นเครื่องจักรที่มีความทันสมัยค่อนข้างสูง โดยจะนำเข้าเครื่องจักรมาจากประเทศญี่ปุ่น
และพร้อมที่จะขยายเครื่องจักรใหม่เพื่อเพิ่มศักยภาพในการผลิตให้ทันสมัยกับความต้องการของตลาด
ซึ่งคาดว่าจะมีการเปลี่ยนแปลงในเรื่องของรูปแบบบรรจุภัณฑ์ที่หลากหลายขึ้น
มีสีสันเพิ่มขึ้นเพื่อให้เกิดแรงจูงใจเนื่องจากในปัจจุบันบรรจุภัณฑ์มีการเปลี่ยนรูปแบบค่อนข้างเร็ว
วัตถุดิบที่ใช้ก็แตกต่างกันไปตามความต้องการของสินค้า การลงทุนในเครื่องจักร
จะต้องศึกษาโอกาสและความเป็นไปได้ของตลาดด้วย